10:30, ישיבת הממשלה. על סדר היום הנושאים הבאים, כולל העברת סמכויות מינוי שופטים ונציגי ציבור לבתי הדין לעבודה מידיו של שר הכלכלה נתניהו לידיו של שר הדתות דוד אזולאי. מה? כן. מזיזים את הנתח הזה, של מינוי שופטים ונציגי ציבור, אשר היה נתון על פי החוק לשר הכלכלה הקודם אריה דרעי לידיו של שר הדתות, חבר מפלגתו של דרעי. מדוע לא משאירים את סמכויות המינוי בידיים של השר האמור להיות ממונה על תחום יחסי העבודה? מוזר. לאחר ההצבעה בממשלה יהיה צריך לאשר את ההעברות האלה גם במליאת הכנסת.
אז לסיכום ביניים, אנסה לראות אם הבנתי, נתניהו הוא שר הכלכלה אבל הוא מרוקן את כל המשרד הזה מסמכויותיו, למעט הסמכות לחתום על סעיף 52 והסמכות להיות מעורב בהליך מינוי הממונה על ההגבלים העסקיים – ומוסר את תוכנו של משרד הכלכלה (לשעבר תמ״ת) בחזרה לידי ש״ס? הבנתי נכון?
* תוספת: מבינה שהסיבה שדרעי לא יכול למנות שופטים הנה עתירה של התנועה למען איכות השלטון. מדוע הסמכויות לא נותרות בידי שר הכלכלה נתניהו? עדיין לא ברור לי.
עוד על סדר היום בישיבת הממשלה, סקירה מדינית עם מנכל משרד החוץ דורי גולד. מה היעדים של שר החוץ נתניהו והממשלה כולה בנושא החרמת מוצרי התנחלויות? וחרם אקדמי בארה״ב. עד עתה המדיניות הרשמית של ישראל היתה לחזור ולהדגיש שהקהיליה הבינלאומית בחרה של להתמקד בסכסוכים גדולים משלנו ברחבי העולם. מדוע רק אנחנו? מדוע רק הסכסוך הישראלי-פלסטיני? אך הטיעון הזה לא הצליח לשכנע את העולם לעסוק באחרים על פני ישראל או לכל הפחות להתעלם יותר מישראל.
13:30, ישיבת ועדת שרים לחקיקה.פירוט החוקים כאן.
החל משעה 15:00, בועדת הכלכלה בראשות ח״כ איתן כבל התחלת הליך ההתייעצות בנוגע לאישור מתווה הגז. האם אפשר יהיה לשמוע את הדיון באמצעות פורטל הועדה באתר הכנסת? (או שמא כמו דיוני ועדת חו״ב בנושא חוק הגיוס לא ניתן יהיה לעקוב מן המחשב?). בניגוד לפרסום באתר הכנסת, עושה רושם שהשר גבאי לא יורשה להתייצב ולפרוש את משנתו, הסותרת את עמדת הממשלה. וגם: ראש הממשלה, שהוא שר הכלכלה אמור להגיע לועדה להליך ההתייעצות (האם ומתי זה יקרה?).
11:00 במשרד החוץ: עובדי משרד החוץ הזמינו את יו"ר 'יש עתיד', ח"כ יאיר לפיד, לדיון מיוחד במשרד החוץ על רקע הפגיעה המתמשכת במשרד החוץ והצורך להאבק נגד החרם, הטרור, והנסיונות לפגוע במדינת ישראל בזירות הבינלאומיות.
כנס בנושא מאבק בגזגנות, של קרן ברל כצנלסון בהשתתפות שרת המשפטים שקד, יו״ר האופוזיציה הרצוג, נשיא דרא״פ (הלבן האחרון) לשעבר דה-קלרק, נשיא המדינה ריבלין, ראש עירית סכנין מזאן גנאים. בנוסף: לקראת השעה 17:00 בסוף היום, יתקיים בכנס ראיון אחד על אחד (דנה ויס) עם בני גנץ.
הליך זריז של תיקון חוק השוויון בנטל (גיוס חרדים, פטור מסנקציות פליליות) – קריאה שניה ושלישית כפי התחייבות הממשלה בפני הסיעות החרדיות. החוק עבר את התיקון בועדה ביום ה׳ האחרון.
בועדת הכנסת, ח״כ ביטן, הודעות של ח״כים המעוניינים לותר על ההעלאה בשכרם.
עוד במליאה: השבעה של ח״כ חדשה, ה 32 במספר, יעל פארן כהן מן המחנה הציוני. היא מחליפה את דני עטר שמונה ליו״ר קק״ל.
מזכיר המדינה ג׳ון קרי יגיע לישראל ולרשות הפלסטינית לפגישות עם המנהיגים.
כנס שדרות לחברה, חצי כנסת ושרי ממשלה מגיעים לשדרות לדבר בפאנלים, מושבים, נאומים. פרטים מלאים כאן.
הנשיא ריבלין נואם באירוע הסגירה של כנס שדרות.
ועידת האקלים בפריז. נתניהו יגיע לועידה כדי להיפגש עם נשיא צרפת הולנד ועם נשיא רוסיה פוטין.
בחירות ליו״ר מרכז הליכוד. מועמדים: הנגבי, אמסלם, מזוז, נאוה בוקר. השרה רגב הסירה מועמדותה.
Share this on WhatsApp	tweet אודות Tal Schneider עיתונאית ובלוגרית פוליטית, בעלת ה'פלוג' הבלוג הפוליטי. לשעבר כתבת מעריב בוושינגטון. הפלוג, זוכה פרס גוגל למצוינות דיגיטלית הופיע בשיתוף פעולה באתר 'הארץ', סלונה, אל-מסדר ועוד. כתבות וראיונות של טל הופיעו במעריב, גלובס וכלי תקשורת נוספים	הקודם: שרי רוט: לאן חותר יאיר לפיד?
אבנר גבריהו מראשי שוברים שתיקה מסביר לאורחת מחו"ל המסיירת בחברון את התו"ל הצהלי: "כל ארבע שנים, יש משחק כדורגל חשוב, אז חיילי הפטרול כועסים שאינם יכולים לראות את המשחק. אז הם מחפשים בית עם לוויין, נכנסים לבית באמצע הלילה, הם אוספים את דיירי הבית, קושרים את עיני יושבי הבית, ויושבים לצפות במשחק."
טל, כדאי להוסיף ללו"ז את ההצבעה הצפויה של אגודת האנתרופולוגים האמריקאים על החרמת האוניברסיטאות בישראל. מסתבר שהמלומדים האמריקאים קראו את עבודות המחקר הישראליות שקיבלו ציונים לשבח כמו "גבולות הכיבוש – נדירותו של אונס צבאי בסכסוך הישראלי פלסטיני" (למי שלא קרא, החיילים הציונים לא אונסים בגלל שהם גזענים). כל כך התרשמו עד שהחליטו להחרים את מעניקי הצל"ש וחבריהם למקצוע. מקווה שהאגודות האמריקאיות לתקשורת, פוליטיקה וממשל, ללימודי מגדר, לגיאוגרפיה ופיתוח סביבתי יצטרפו במהרה.
טל מתי יהיו עוד ראיונות וואטסאפ עם פוליטיקאים?